Κυβέρνηση Κώστα Καραμανλή 2007

Η (2η) **Κυβέρνηση Κώστα Καραμανλή 2007** (Σεπτέμβριος 2007 – Οκτώβριος 2009) σχηματίστηκε μετά την νίκη του κόμματος της Νέας Δημοκρατίας στις βουλευτικές εκλογές του 2007.
Το κόμμα της Νέας Δημοκρατίας και ο αρχηγός της και Πρωθυπουργός, Κώστας Καραμανλής, κατάφερε παρά την έντονη δυσαρέσκεια του ελληνικού λαού από την καταστροφή που υπέστη η χώρα λόγω των δασικών πυρκαγιών του καλοκαιριού του 2007, να κερδίσει τις εκλογές με οριακή όμως πλειοψηφία (152 βουλευτές).

Ο Πρωθυπουργός υποσχέθηκε ότι *..Θα κάνω ό,τι περνά από το χέρι μου για να τιμήσω την εντολή που μου δίνετε, για να φανώ αντάξιος της εμπιστοσύνης που μου δείχνετε...* και ότι *..θα συνεχίσουμε με σταθερά βήματα για πιο ισχυρή οικονομία, την ενίσχυση των χαμηλοσυνταξιούχων, για την ενίσχυση και επέκταση του κοινωνικού κράτους, για ένα αύριο με περισσότερες ευκαιρίες και επιλογές για όλους...*. Πραγματικά, η κυβέρνηση προχώρησε σε μια πολιτική παροχών μέσω της οικονομικής στήριξης των χαμηλοσυνταξιούχων και των ανέργων καθώς και με τη θεσμοθέτηση του «Εθνικού Ταμείου Κοινωνικής Συνοχής» μέσω του οποίου δόθηκε η αύξηση του  ΕΚΑΣ στα 230 ευρώ, η αύξηση της σύνταξης του ΟΓΑ στα 330 ευρώ, η αύξηση του επιδόματος ανεργίας και η χορήγηση έκτακτου επιδόματος κοινωνικής συνοχής. 

Κατά τη διάρκεια της δεύτερης θητείας Καραμανλή, πραγματοποιήθηκαν μία σειρά δημοσίων έργων εκ των οποίων τα σημαντικότερα είναι:  η ολοκλήρωση της Εγνατίας οδού το 2009 (εκτός από τη γέφυρα Περιστερίου στο Μέτσοβο), έργο το οποίο ξεκίνησε το 1994, και επί θητείας Καραμανλή κατασκευάστηκαν τα τελευταία 509 χιλιόμετρα από τα συνολικά 670 χιλιόμετρα του μήκους της, η επέκταση του δικτύου του Μετρό της Αθήνας προς Αιγάλεω και  η κατασκευή και άλλων ενδιάμεσων σταθμών, ενώ το 2006 ξεκίνησαν τα έργα κατασκευής του Μετρό Θεσσαλονίκης σχεδόν δύο δεκαετίες μετά την αρχική μελέτη τους, η επέκταση του Τραμ της Αθήνας προς νότο αλλά και προς Πειραιά,  η ανακατασκευή της Εθνικής οδού Αθηνών-Θεσσαλονίκης στο πέταλο του Μαλιακού κόλπου. Επίσης, θεσμοθετήθηκε η χωροθέτηση της διπλής ανάπλασης σε Βοτανικό και Λεωφόρο Αλεξάνδρας, ενώ προωθήθηκε η ολοκλήρωση των σχεδίων για την δημιουργία του Μητροπολιτικού Πάρκου του Ελληνικού.

Ωστόσο αυτή η πολιτική του Καραμανλή, θεωρήθηκε υπεύθυνη για την αύξηση του δημόσιου χρέους. Η γερμανική εφημερίδα  «Handelsblatt» κατηγόρησε τον Πρωθυπουργό ότι: *«...Με μια πολιτική ανεξέλεγκτων δαπανών, ο μάλλον ανίδεος σε οικονομικά και δημοσιονομικά ζητήματα νομικός επισφράγισε στα έξι χρόνια της πρωθυπουργίας του την πορεία της χώρας του στην καταστροφή του χρέους. Μεταξύ 2005 και 2009 αύξησε τις κρατικές δαπάνες από το 44,6% στο 53,9% επί του ΑΕΠ. Τα έσοδα αντίθετα μειώθηκαν το ίδιο διάστημα από το 39% στο 38%. Η ΕΕ παραπλανήθηκε συστηματικά με λάθος δημοσιονομικά στοιχεία: τον Σεπτέμβριο του 2009 η κυβέρνηση Καραμανλή διατείνετο ότι το έλλειμμα ήταν 3,7%, την ώρα που τα στοιχεία της ελληνικής κεντρικής τράπεζας μιλούσαν ήδη για ένα ποσοστό μεγαλύτερο του 10%».*

Αλλά και πολλά *σκάνδαλα* της περιόδου αυτής, αμαύρωσαν την εικόνα του κυβερνητικού έργου. Ενδεικτικά αναφέρουμε το «Σκάνδαλο» Ζαχόπουλου, το  «Σκάνδαλο» SIEMENS, το «Σκάνδαλο» Βατοπεδίου και το «Σκάνδαλο Βουλγαράκη».

Μετά την ήττα της Νέας Δημοκρατίας στις Ευρωεκλογές της 7ης Ιουνίου του 2009, ο Κώστας Καραμανλής, ανακοίνωσε την παραίτηση της κυβέρνησης και την πρόωρη προσφυγή στις κάλπες. Μετά το αποτέλεσμα των βουλευτικών εκλογών της 4ης Οκτωβρίου του 2009 και την μεγάλη ήττα που υπέστη το κόμμα του (μετά από αυτή του 1981) παραιτήθηκε και από αρχηγός της Νέας Δημοκρατίας.

## Σύνθεση της Κυβέρνησης

* **[[Πρωθυπουργός της Ελλάδας|Πρωθυπουργός]]** : Κώστας Καραμανλής

* **[[Υπουργείο Εσωτερικών (Ελλάδα)|Υπουργείο Εσωτερικών]]** 
** *Υπουργός Εσωτερικών* : Προκόπης Παυλόπουλος
: στις 11 Σεπτεμβρίου 2009 και εν όψει των εκλογών της 4ης Οκτωβρίου ανέλαβε ο *υπηρεσιακός* Υπουργός, καθηγητής Πανεπιστημίου Σπύρος Φλογαΐτης
***Αναπληρωτής Υπουργός Εσωτερικών* (από 8 Ιανουαρίου 2009) : Χρήστος Μαρκογιαννάκης
** *Υφυπουργός Εσωτερικών* : Αθανάσιος Νάκος
** *Υφυπουργός Εσωτερικών* : Χρήστος Ζώης
** *Υφυπουργός Εσωτερικών* : Παναγιώτης Χηνοφώτης
: - παραιτήθηκε στις 8 Ιανουαρίου 2009 
:: - αντικαταστάθηκε στις 29 Ιανουαρίου 2009 από τον Κώστα Γκιουλέκα
::: - παραιτήθηκε στις 11 Σεπτεμβρίου 2009 και η θέση έμεινε κενή
* **[[Υπουργείο Οικονομίας και Οικονομικών]]**
** *Υπουργός Οικονομίας και Οικονομικών* : Γιώργος Αλογοσκούφης
: - αντικαταστάθηκε στις 8 Ιανουαρίου 2009 από τον Γιάννη Παπαθανασίου
** *Υφυπουργός Οικονομίας και Οικονομικών* : Αντώνης Μπέζας
** *Υφυπουργός  Οικονομίας και Οικονομικών* : Γιάννης Παπαθανασίου
: - αντικαταστάθηκε στις 8 Ιανουαρίου 2009 από τον Αθανάσιο Μπούρα
** *Υφυπουργός  Οικονομίας και Οικονομικών* : Νικόλαος Λέγκας
* **[[Υπουργείο Εξωτερικών (Ελλάδα)|Υπουργείον Εξωτερικών]]**  
** *Υπουργός Εξωτερικών* : Ντόρα Μπακογιάννη
** *Υφυπουργός Εξωτερικών* : Ιωάννης Βαληνάκης
** *Υφυπουργός Εξωτερικών* : Θεόδωρος Κασσίμης
** *Υφυπουργός Εξωτερικών* : Πέτρος Δούκας
: - αντικαταστάθηκε στις 8 Ιανουαρίου 2009 από τον Μιλτιάδη Ι. Βαρβιτσιώτη
* **[[Υπουργείο Εθνικής Άμυνας (Ελλάδα)|Υπουργείον Εθνικής Άμυνας]]**
** *Υπουργός Εθνικής Αμύνης* : Βαγγέλης Μεϊμαράκης
** *Υφυπουργός Εθνικής Αμύνης* : Κωνσταντίνος Τασούλας
** *Υφυπουργός Εθνικής Αμύνης* : Ιωάννης Πλακιωτάκης
* **[[Υπουργείο Ανάπτυξης (Ελλάδα)|Υπουργείο Ανάπτυξης]]**
** *Υπουργός Ανάπτυξης* : Χρήστος Φώλιας
: - αντικαταστάθηκε στις 8 Ιανουαρίου 2009 από τον Κώστα Χατζηδάκη
** *Υφυπουργός Ανάπτυξης* : Γιώργος Βλάχος
** *Υφυπουργός Ανάπτυξης* : Σταύρος Καλαφάτης
: - αντικαταστάθηκε στις 8 Ιανουαρίου 2009 από τον Ιωάννη Μπούγα
* **[[Υπουργείο Περιβάλλοντος, Χωροταξίας και Δημοσίων Έργων]]**
** *Υπουργός Περιβάλλοντος, Χωροταξίας και Δημοσίων Έργων* : Γιώργος Σουφλιάς
** *Υφυπουργός Περιβάλλοντος, Χωροταξίας και Δημοσίων Έργων* : Σταύρος Καλογιάννης
** *Υφυπουργός Περιβάλλοντος, Χωροταξίας και Δημοσίων Έργων* : Θεμιστοκλής Ξανθόπουλος
* **[[Υπουργείο Εθνικής Παιδείας και Θρησκευμάτων]]**
** *Υπουργός Εθνικής Παιδείας και Θρησκευμάτων* : Ευριπίδης Στυλιανίδης
: - αντικαταστάθηκε στις 8 Ιανουαρίου 2009 από τον Άρη Σπηλιωτόπουλο
** *Υφυπουργός Εθνικής Παιδείας και Θρησκευμάτων* : Σπύρος Ταλιαδούρος
** *Υφυπουργός Εθνικής Παιδείας και Θρησκευμάτων* : Ανδρέας Λυκουρέντζος
* **[[Υπουργείο Απασχόλησης και Κοινωνικής Προστασίας (Ελλάδα)|Υπουργείο Απασχόλησης και Κοινωνικής Προστασίας]]**
** *Υπουργός Απασχόλησης και Κοινωνικής Προστασίας* : Βασίλης Μαγγίνας
: - αντικαταστάθηκε στις 17 Δεκεμβρίου 2007 από την Φάνη Πάλλη Πετραλιά
** *Υφυπουργός Απασχόλησης και Κοινωνικής Προστασίας* :  Σοφία Καλαντζάκου
** *Υφυπουργός Απασχόλησης και Κοινωνικής Προστασίας* : Γιώργος Κοντογιάννης (από 8 Ιανουαρίου 2009)
* **[[Υπουργείο Υγείας και Κοινωνικής Αλληλεγγύης ]]**
** *Υπουργός Υγείας και Κοινωνικής Αλληλεγγύης* : Δημήτρης Αβραμόπουλος
** *Υφυπουργός Υγείας και Κοινωνικής Αλληλεγγύης* : Γιώργος Παπαγεωργίου
** *Υφυπουργός Υγείας και Κοινωνικής Αλληλεγγύης* : Γιώργος Κωνσταντόπουλος
: - αντικαταστάθηκε στις 8 Ιανουαρίου 2009 από τον Μάριο Σαλμά
* **[[Υπουργείο Αγροτικής Ανάπτυξης και Τροφίμων (Ελλάδα)|Υπουργείο Αγροτικής Ανάπτυξης και Τροφίμων]]**
** *Υπουργός Αγροτικής Ανάπτυξης και Τροφίμων* : Αλέξανδρος Κοντός
: - αντικαταστάθηκε στις 8 Ιανουαρίου 2009 από τον Σωτήρη Χατζηγάκη
** *Υφυπουργός Αγροτικής Ανάπτυξης και Τροφίμων* : Κωνσταντίνος Κιλτίδης
** *Υφυπουργός Αγροτικής Ανάπτυξης και Τροφίμων* : Μιχαήλ Παπαδόπουλος (από 8 Ιανουαρίου 2009)
***[[Υπουργείο Δικαιοσύνης (Ελλάδα)|Υπουργείον Δικαιοσύνης]]**
** *Υπουργός Δικαιοσύνης* : Σωτήρης Χατζηγάκης
: - αντικαταστάθηκε στις 8 Ιανουαρίου 2009 από τον Νίκο Δένδια
* **[[Υπουργείο Πολιτισμού (Ελλάδα)|Υπουργείο Πολιτισμού]]**
** *Υπουργός Πολιτισμού* : Μιχάλης Λιάπης 
: - αντικαταστάθηκε στις 8 Ιανουαρίου 2009 από τον Αντώνη Σαμαρά
** *Υφυπουργός Πολιτισμού* : Γιάννης Ιωαννίδης
*  **[[Υπουργείο Τουριστικής Ανάπτυξης]]**  
** *Υπουργός Τουρισμού* : Άρης Σπηλιωτόπουλος
: - αντικαταστάθηκε στις 8 Ιανουαρίου 2009 από τον Κωνσταντίνο Μαρκόπουλο
* **[[Υπουργείο Μεταφορών και Επικοινωνιών]]**
** *Υπουργός Μεταφορών και Επικοινωνιών* : Κωνσταντίνος Χατζηδάκης
: - αντικαταστάθηκε στις 8 Ιανουαρίου 2009 από τον Ευριπίδη Στυλιανίδη
** *Υφυπουργός Μεταφορών και Επικοινωνιών* : Μιχάλης Μπεκίρης (από 8 Ιανουαρίου 2009)
* **[[Υπουργείο Εμπορικής Ναυτιλίας, Αιγαίου και Νησιωτικής Πολιτικής (Ελλάδα)|Υπουργείο Εμπορικής Ναυτιλίας, Αιγαίου και Νησιωτικής Πολιτικής]]**
** *Υπουργός Εμπορικής Ναυτιλίας, Αιγαίου και Νησιωτικής πολιτικής* : Γιώργος Βουλγαράκης
: - αντικαταστάθηκε στις 13 Σεπτεμβρίου 2008 από τον Αναστάσιο Παπαληγούρα
** *Υφυπουργός Εμπορικής Ναυτιλίας, Αιγαίου και Νησιωτικής πολιτικής* : Πάνος Καμμένος
* **[[Υπουργείο Μακεδονίας-Θράκης]]**
** *Υπουργός Μακεδονίας - Θράκης* : Μαργαρίτης Τζίμας
: - αντικαταστάθηκε στις 8 Ιανουαρίου 2009 από τον Σταύρο Καλαφάτη
* **[[Υπουργός Επικρατείας]]** : Θεόδωρος Ρουσόπουλος
: - παραιτήθηκε στις 24 Οκτωβρίου 2008 και η θέση έμεινε κενή

## Παραπομπές


2007
Κατηγορία:2007
Κατηγορία:2008
Κατηγορία:2009